ยันผู้นำชุมชน-ชาวบ้านเป็นพยานได้พ.อ.สมพล ปานกุลผบ.ฉก.3 นราธิวาสเปิดเผยว่า ในวันเข้าตรวจค้น เจ้าหน้าที่ชุดเพชรวุธซึ่งเป็นชุดรับผิดชอบพื้นที่ได้รับการประสานให้เข้าไปร่วมตรวจสอบตามปกติ ที่มีการตรวจค้นเป้าหมายต้องสงสัย โดยในกระบวนการตรวจค้น ได้แจ้งประสานไปยังกำนัน ผู้ใหญ่บ้าน ผู้นำชุมชนในพื้นที่ให้รับทราบและเข้าไปร่วมตรวจสอบและเป็นพยานเหมือนกรณีทั่วไป ซึ่งทันทีที่เจ้าหน้าที่ตรวจพบท่อพีวีซี ซึ่งคาดว่าภายในซุกซ่อนเงินไว้ก็ได้ลำเลียงไปตรวจนับที่สภ.ต.ต.มูโนะ"วันเกิดเหตุไม่ได้ไปตรวจสอบด้วยตัวเอง เนื่องจากมีชุดเฉพาะกิจที่รับผิดชอบพื้นที่อยู่แล้ว และจากการรายงานไม่มีสิ่งผิดปกติเกิดขึ้น ทุกอย่างเป็นไปตามขั้นตอนการตรวจค้น เมื่อพบของกลางก็นำไปตรวจสอบที่โรงพัก ซึ่งมีทั้งหมด 7 ท่อ ชาวบ้านที่มุงดูก็เห็นและเป็นพยานได้ กระทั่งการลำเลียงไปตรวจสอบก็เป็นช่วงเย็นแต่ยังไม่มืด ซึ่งไม่น่าจะขโมยเงินได้ และขณะตรวจสอบมีพยานอยู่ด้วยหลายรายที่ยืนยัน ทั้งเจ้าหน้าที่ธนาคารออมสิน ซึ่งยืนยันได้ว่าเงินที่พบมีจำนวนเท่าไร ส่วนประเด็นที่มีการกล่าวอ้างว่าเงินอาจหายไป 40 ล้านบาทขณะเข้าตรวจค้นนั้น ก็ต้องมีการตรวจสอบต่อไป เพื่อความโปร่งใส"พ.อ.สมพลกล่าว
พ.อ.สมพล ปานกุลผบ.ฉก.3 นราธิวาสระบุว่าเงินที่พบมีจํานวนเท่าไร 
40 ล้านบาท